Na temelju programa projekta „ Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“ ravnateljica Osnovne škole Dvor raspisuje

N A T J E Č A J

za dostavu prijava za prijam pomoćnika u nastavi (m/ž) učeniku s teškoćama u razvoju, u Osnovnoj školi Dvor, na određeno vrijeme, do kraja nastavne godine 2019./2020. u nepunom radnom vremenu:

1. 25 sati tjedno - 1 izvršitelj/ica

Na ovaj natječaj mogu se prijaviti osobe sa završenom srednjom, višom ili visokom stručnom spremom, bez obzira na radni staž, izraženih sklonosti za rad s djecom s teškoćama u razvoju.

Kandidati koji ispunjavaju tražene uvjete dužni su uz prijavu dostaviti:

- kratki životopis (uključujući podatke o radu s djecom s teškoćama )

- preslik dokaza o hrvatskom državljanstvu (domovnica i osobna iskaznica)

- preslik svjedodžbe ili diplome o završenom obrazovanju

- preslik uvjerenja da protiv osobe nije pokrenut kazneni postupak (ne starije od 30 dana).

U prijavi se obvezno mora navesti na koje se radno mjesto osoba prijavljuje.

Prednosti: osobe s iskustvom u radu s učenicima s teškoćama.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti prilikom zapošljavanja u skladu s člankom 102. stavcima

1.- 3. Zakona o hrvatskim braniteljima iz Domovinskog rata i članovima njihovih obitelji (NN 121/17.) uz prijavu na natječaj dužan je priložiti, osim dokaza o ispunjavanju traženih uvjeta iz natječaja, i sve potrebne dokaze iz članka 103. istog Zakona.   
Popis dokaza kojima se ostvaruje pravo na prednost prilikom zapošljavanja na temelju Zakona o hrvatskim braniteljima iz Domovinskog rata i članovima njihovih obitelji  
(NN 121/17.) dostupan je na poveznici Ministarstva branitelja:  
<https://branitelji.gov.hr/zaposljavanje-843/843> -  poseban dokument POPIS DOKAZA ZA OSTVARIVANJE PRAVA PREDNOSTI PRI ZAPOŠLJAVANJU.

Sukladno Zakonu o ravnopravnosti spolova (NN 82/08., 69/17.) na natječaj se mogu javiti osobe oba spola.

Natječaj vrijedi *od 19.11. - 27.11. 2019. godine.*

Prijave s dokazima o ispunjavanju traženih uvjeta dostavljaju se u roku od 8 dana od dana objave ovog natječaja na adresu: *Osnovna škola Dvor, Ante Brune Bušića 5, 44 440 Dvor, s naznakom „za natječaj – pomoćnik/ca u nastavi“.*

Nepravodobne i nepotpune prijave neće se razmatrati.

O rezultatima natječaja kandidati će biti obaviješteni u zakonskom roku putem mrežne stranice Škole: *osnovna-skola-dvor@os-dvor.skole.hr.*

Ravnateljica:

-------------------------------

Klara Pereković, dipl.učit.

*Klasa: 112-01/19-01/15*

*Urbroj: 2176-45-01-19-1*

*Dvor, 19. studenoga 2019. godine*